ประกาศคณะกรรมการกํากับหลักทรัพย์และตลาดหลักทรัพย์

ที่ กน. 54/2548

เรื่อง หลักเกณฑ์ เงื่อนไข และวิธีการจัดตั้งและจัดการกองทุน

(ฉบับที่ 3)

 

อาศัยอํานาจตามความในมาตรา 14 มาตรา 117 และมาตรา 124 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 23/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 10 มิถุนายน พ.ศ. 2547

“ข้อ 23/1 ให้บรรดาข้อกําหนดตามประกาศคณะกรรมการกํากับหลักทรัพย์และตลาดหลักทรัพย์ที่ กน. 12/2540 เรื่อง หลักเกณฑ์และวิธีการจดทะเบียนกองทรัพย์สินเป็นกองทุนรวมอสังหาริมทรัพย์ ลงวันที่ 21 กุมภาพันธ์ พ.ศ. 2540 และประกาศคณะกรรมการกํากับหลักทรัพย์และตลาดหลักทรัพย์ที่ กน. 1/2545 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 16 มกราคม พ.ศ. 2545 รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ดังกล่าวซึ่งยังใช้บังคับอยู่ก่อนวันที่ประกาศคณะกรรมการกํากับหลักทรัพย์และตลาดหลักทรัพย์ ที่ กน. 53/2548 เรื่อง การยกเลิกประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการจัดการกองทุนรวมและกองทุนส่วนบุคคล (ฉบับที่ 2) ลงวันที่ 28 ตุลาคม พ.ศ. 2548 นี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียนที่ออกหรือวางแนวปฏิบัติเกี่ยวกับกองทุนรวมอสังหาริมทรัพย์ที่ออกตามประกาศนี้ใช้บังคับ 

ในกรณีที่กองทุนรวมอสังหาริมทรัพย์ที่ได้จดทะเบียนกองทรัพย์สินเป็นกองทุนรวมกับสํานักงานก่อนวันที่ประกาศคณะกรรมการกํากับหลักทรัพย์และตลาดหลักทรัพย์ ที่ กน. 53/2548 เรื่อง การยกเลิกประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการจัดการกองทุนรวมและกองทุนส่วนบุคคล (ฉบับที่ 2) ลงวันที่ 28 ตุลาคม พ.ศ. 2548 ใช้บังคับ มีรายละเอียดโครงการจัดการกองทุนรวมขัดหรือแย้งกับข้อกําหนดแห่งประกาศนี้ ให้บริษัทจัดการกองทุนรวมขอความเห็นชอบแก้ไขเพิ่มเติมโครงการเพื่อให้เป็นไปตามข้อกําหนดแห่งประกาศนี้ต่อสํานักงาน และดําเนินการแก้ไขเพิ่มเติมโครงการนั้นให้เสร็จสิ้นภายในหนึ่งปีนับแต่วันที่ประกาศคณะกรรมการกํากับหลักทรัพย์และตลาดหลักทรัพย์ ที่ กน. 53/2548 เรื่อง การยกเลิกประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการจัดการกองทุนรวมและกองทุนส่วนบุคคล (ฉบับที่ 2) ลงวันที่ 28 ตุลาคม พ.ศ. 2548 ใช้บังคับ และหากบริษัทมิได้ดําเนินการแก้ไขเพิ่มเติมโครงการภายในกําหนดเวลาดังกล่าว สํานักงานอาจสั่งให้บริษัทจัดการกองทุนรวมเลิกกองทุนรวมนั้นได้ ”

 ข้อ 2 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2548 เป็นต้นไป

 ประกาศ ณ วันที่ 28 ตุลาคม พ.ศ. 2548

 (นายทนง พิทยะ)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์

หมายเหตุ : เหตุผลในการออกประกาศฉบับนี้ คือ โดยที่คณะกรรมการ ก.ล.ต. เห็นสมควรให้มีการปรับปรุงหลักเกณฑ์เกี่ยวกับการจัดตั้งและจัดการกองทุนรวมอสังหาริมทรัพย์ขึ้นใหม่ ซึ่งได้กําหนดกรอบของหลักการที่สําคัญของการจัดตั้งและจัดการกองทุนรวมอสังหาริมทรัพย์ในลักษณะเดียวกับการจัดตั้งและจัดการกองทุนรวมตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และที่แก้ไขเพิ่มเติม และได้ยกเลิกประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการจัดตั้งและจัดการกองทุนรวมอสังหาริมทรัพย์ ส่วนข้อกําหนดในรายละเอียดได้มอบหมายให้สํานักงานดําเนินการออกข้อกําหนดนั้นต่อไป อย่างไรก็ตาม เพื่อมิให้เกิดปัญหาข้อติดขัดในการจัดตั้งและจัดการกองทุนรวมอสังหาริมทรัพย์ในระหว่างที่การจัดทําข้อกําหนดในรายละเอียดยังไม่แล้วเสร็จ จึงจําเป็นต้องกําหนดบทเฉพาะกาลเพื่อรองรับให้บริษัทจัดการกองทุนรวมสามารถดําเนินการจัดตั้งและจัดการกองทุนรวมอสังหาริมทรัพย์ โดยอาศัยข้อกําหนดตามประกาศคณะกรรมการกํากับหลักทรัพย์และตลาดหลักทรัพย์ที่ยกเลิกไปนั้นอยู่ต่อไปได้ อีกทั้งเพื่อให้เป็นการผ่อนปรนให้กองทุนรวมอสังหาริมทรัพย์ที่ได้จัดตั้งขึ้นแล้วก่อนการปรับปรุงหลักเกณฑ์ดังกล่าว มีระยะเวลาเพียงพอในการแก้ไขปรับปรุงโครงการจัดการกองทุนรวมอสังหาริมทรัพย์ให้สอดคล้องกับข้อกําหนดใหม่